મુંબઈ , 21 જાન્યુઆરી : દિગ્ગજ અભિનેતાઓ નસીરુદ્દીન શાહ અને પંકજ કપૂર દસ વરસ બાદ ફરી એક સાથે રૂપેરી પડદે દેખાવાનાં છે . વર્ષ 2004માં મકબૂલ ફિલ્મમાં સાથે કામ કરનાર નસીર - પકંજ પછીથી કોઇક મુદ્દે વિવાદ થતા ક્યારેય સાથે નહીં દેખાયાં , પરંતુ બંને વચ્ચેની આ શત્રુતા સામે નૉકર ( હથોડો ) બની ઉપસી આવ્યાં છે યુવા દિગ્દર્શક નિતિન ચંદ્રા . નિતિને પોતાની આગામી ફિલ્મ કમ્પની ઉસ્તાદમાં કામ કરવા માટે બંનેને ઑફર કરી છે . નસીરુદ્દીન શાહ અને પંકજ કપૂર પરસ્પર સાઢુભાઈ છે . અભિનેત્રી બહેનો રત્ના પાઠક તથા સુપ્રિયા પાઠકના લગ્ન ક્રમશઃ નસીરુદ્દીન શાહ અને પંકજ કપૂર સાથે થયાં છે . રત્ના - સુપ્રિયા જોકે ક્યારેય રૂપેરી પડદે સાથે નથી દેખાયાં , પણ નસીરુદ્દીન શાહ અને પંકજ કપૂર અગાઉ પણ કેટલીક ફિલ્મોમાં સાથે કામ કરી ચુક્યાં છે . મંડી , જાને ભી દો યારોં , મોહન જોશી હાજિર હો જેવી ફિલ્મોમાં સાથે કામ કરનાર નસીર - પંકજ છેલ્લે જાન્યુઆરી - 2004માં આવેલી મકબૂલ ફિલ્મમાં સાથે દેખાયા હતાં , પરંતુ પછી બંને વચ્ચે કોઈ ફિલ્મ અંગે વિવાદ થતાં બંનેના રસ્તા જુદા થઈ ગયા હતાં . આવો તસવીરો સાથે જાણીએ વધુ વિગતો :